Täällä Lontoo. Ranskalaiset puhuvat ranskalaisille.
Miehitetty Ranska II maailmansodan viides vuosi
Katso nyt tuotakin.
Kolmannen valtakunnan ylpeys vie siinä aamupalaa miehille.
Ja nuo luulevat olevansa herrakansaa.
Paskanmarjat.
Sotamarsalkka von Rundstedt Länsirintaman ylipäällikkö
Janine Boitard Ranskan vastarintaliike, Caen
Mitä te oikein teette?
Alexandre Renaud Sainte-Mère-Eglisen pormestari
Vaikka tilanne olisi miten synkkä -
ja yö sysimusta, emme saa vaipua epätoivoon.
Isä Louis Roulland
Jokaisen meidän on oltava uskossaan vahva.
Vapauden päivä on koittava.
Majuri Pluskat 352. rannikkotykistödivisioona
Miinoja pitää olla pitkin rannikkoa.
Niitä on oltava joka rannalla, joka hiekkadyynillä ja joka kalliolla.
- Kuinka monta on jo paikoillaan? - Noin neljä miljoonaa.
Sotamarsalkka Rommel
- Niitä pitää olla kuusi miljoonaa. - Miehet ovat väsyneitä.
He eivät ehdi harjoitella tai levätä.
Hyvä von Salruth, onko miesten parempi olla väsyneitä vai kuolleita?
Nyt täällä on kovin rauhallista.
Liittoutuneiden ja meidän välissä on vain tämä kapea kanaali.
Tuon rauhallisen horisontin takana odottaa sota.
Siellä on lukemattomia miehiä ja aluksia -
jotka odottavat, että pääsevät kimppuumme.
Yksikään liittoutunut ei pääse tänne.
Yksikään heidän sotilaistaan ei astu tälle rannalle.
Yritetäänpä maihinnousua milloin ja missä tahansa -
me lyömme liittoutuneet takaisin heti rannalla.
Vakuutan teille, että ensimmäiset 24 tuntia ovat ratkaisevat.
Se koskee sekä liittoutuneita että saksalaisia.
Siitä tulee sodan pisin päivä. Sen pisin päivä.
Kenraali Blumentritt Saksan Ranskan-pääesikunta
Verlainen runoko?
- Kuunnellaan se. - Hiljaa!
Eversti Meyer 15. armeijan tiedustelupäällikkö
Täällä Lontoo.
Ranskalaiset puhuvat ranskalaisille.
Ensin henkilökohtaisia tiedotuksia.
"Syksyn viulujen pitkä valitus. "
Toistan: "Syksyn viulujen pitkä valitus. "
- Onko kaikille ilmoitettu? - On, herra eversti.
Jos Berliinissä ollaan oikeassa -
maihinnousu alkaa 24 tunnin kuluessa toisen rivin lukemisesta.
Näyttäkää minulle runon toinen rivi.
"Blessent mon coeur d'une langueur monotone. "
"Haavoittaa sydäntäni yksitoikkoisuudellaan. "
Olemme kuulleet satoja tuollaisia viestejä.
Joka kerta olemme varautuneet pahimpaan.
Miksi tämä Verlainen runo olisi erilainen kuin muut?
Kertooko se, minne ja milloin liittoutuneet aikovat hyökätä?
Ei tietenkään kerro. Komennossani on yli puoli miljoonaa miestä.
Henkeä on vaikea ylläpitää, jos olemme koko ajan taisteluvalmiudessa.
Kaikki johtuu vain typerästä runosta.
Ei käy, Blumentritt. En tee hälytystä.
- Sääkin on puolellamme. Oliko muuta? - Ei, herra sotamarsalkka.
- Hyvää huomenta, sotamarsalkka. - Onko uutisia?
Calais'n salmea pommitettiin eilen.
Eilen illalla ei tapahtunut mitään myrskyn ansiosta.
Tämä myrsky ilmestyi aivan yllättäen kuin tyhjästä.
Se hakkasi ruusuni pilalle.
Kanaalissa on metrinkorkuisia aaltoja, ja tuulen nopeus on 16 m/s.
Luftwaffen mukaan tämä on pahin kesämyrsky 20 vuoteen.
Entä tapaamiseni Berchtesgadenissa?
Kenraali Jodl tapaa tänään Führerin. Hän varmistaa tapaamisenne.
- Lähdettekö silti Saksaan? - Nyt jos koskaan.
Sään pitäisi jatkua tällaisena vielä viikon.
Englanti Yksi 1108 sotilasleiristä
Vauhtia. Pakit esiin.
- Pitääkö taas syödä tätä moskaa? - Tee sillä ihan mitä haluat.
Syö tai heitä menemään. Minulle maksetaan kokkaamisesta.
Vauhtia. Pakki esiin.
- Etkö ole nukkunut? - En sen jälkeen, kun tänne tultiin.
Minulla on asiasta aivan varma tieto.
- Se tapahtuu ihan varmasti tänään. - Niin kai.
Pelasin eilen noppaa yhden F-komppanian tyypin kanssa...
Eteenpäin!
Hutchy, minulla olisi vähän kysyttävää.
Hutchinson, luuletko, että saisin kirjoittaa kotiin, jos asia on tärkeä?
Turvallisuus ennen kaikkea. Churchill ei taida luottaa meihin.
- Vaimo saa kohta lapsen. - Onko se sinun ensimmäisesi?
Ei se ole minun, mutta olen huolissani. Vaimo ei ole vahvaa tekoa.
Tuolla on kauhea löyhkä.
Siellä haisevat diesel, tukkeutuneet vessat ja oksennus.
Nyt ei voi enää edes oksentaa minnekään. Pussit ovat täynnä.
Sangot ovat täynnä.
Jäljelle jäävät enää kypärät.
Kesäkuu.
Joka kesäkuu isä ja minä menimme telttailemaan.
Menimme Blue Mountainsiin.
Metsästimme ja kalastimme kaiket päivät.
Öisin...
...me nukuimme tähtitaivaan alla.
Siellä ei tarvinnut edes huopaa.
Kesäkuu.
Tuulta ja sadetta, tuulta ja sadetta. Eikö tämä ikinä lopu?
Minä haluan jo tositoimiin.
Oli tuulta tai ei. Laskeudutaan vaikka Eiffeliin.
Eversti haluaa kaikki puheilleen.
Ilmoitin komentopäällikölle, että aikataulu on muuttunut.
Käskynjaon jälkeen kaikki osallistuvat harjoituksiin.
Tässä säässäkö, sir?
Jos voitte taata, että laskeudumme Ranskaan kauniilla ilmalla...
Miehet kaipaavat jo tositoimiin.
Minun ei kai tarvitse muistuttaa, että sota on jatkunut kohta viisi vuotta.
Yli puolet Euroopasta on miehitetty. Me olemme uusia tulokkaita.
Englannilla on ollut veitsi kurkulla vuodesta 1940 saakka.
Hekin ovat varmasti kärsimättömiä.
- Onko asia selvä? - On, sir.
Tällä saarella on kolme miljoonaa sotilasta.
Joka puolella Englantia on tällaisia leirejä.
Me odotamme elämämme tärkeintä päivää.
Tuolla jossain on kolme miljoonaa miestä.
Hekin odottavat H-hetkeä.
Me emme todellakaan ole yksin.
Miesten on oltava valmiina kello 14.
Molempia malleja on saatavilla.
Minä pidän tästä. Siinä on helpompi liikkua.
Lisäksi sen voi riisua nopeasti.
- No? - Se tapahtuu sitten tänä iltana.
Kunhan sää ei huonone.
Ike on kutsunut päättäjät koolle kello 21.30.
Minä olen pelkkä varakomentaja, joten enhän minä mitään tiedä -
mutta hän ei voi taas perua kaikkea.
Sammuta radio.
4000 alusta odottaa, miehet ovat valmiina.
Meillä on 11000 konetta, 18000 laskuvarjojääkäriä...
Norm, ota rauhallisesti.
- RAF sanoo, että myrsky voi laantua. - He ovat hokeneet sitä koko ajan.
Norm.
Me kaikki haluaisimme jo päästä lähtemään.
Ike mukaan lukien. Jos hän peruu lähdön, hänellä on siihen syynsä.
Kyllä minä sen tiedän. Ajattelen vain maihinnousujoukkoja.
Aluksissa istuu 200000 miestä voimassa pahoin.
Jotkut ovat olleet veneessä melkein kolme päivää.
Minusta meidän pitäisi lähteä oli sää mikä hyvänsä.
- Lainaa 50 dollaria. - Ei minullakaan kovin hyvin mene.
Voitko sinä lainata 50 dollaria?
- Lainaatko 20 dollaria? - Älä luule.
Annatko 10 dollaria lainaan?
Kuusi. Nyt elämä hymyilee.
Seitsemän pistettä peräkkäin. Se ei käy järkeen.
Hetkinen nyt.
- Käytä tätä. - Luuletko sinä, että minä...
En luule mitään. Haluan vain kuulla, miten nopat kolisevat mukissa.
Näytä nyt mitä osaat. Heitä.
- Seitsemän. Lisää tätä. - Kuka tämän mukin tähän toi?
Seuraava. Kenen vuoro nyt on?
Hän panee likoon satasen. Varokaa vähän.
Onko minulle kirjettä? Olen Schultz.
Siinä se on. Kiitos, kaveri.
- Mitä sait tällä kertaa? - En kovin paljon, vain 2500 dollaria.
2500 dollariako?
Ikävää, että voitit juuri nyt.
Mitä jos tänään tulee lähtö? Mitä teet rahoilla?
Otan 500 Pariisiin naisia ja viiniä varten.
Jätän tonnin tänne odottamaan ja loput lähetän äidille.
Jessus, 2500 ja Pariisi. Sinulla on aina ollut tuuria.
Muistatko sen illan Fort Braggissä?
Muistanhan minä.
Minäkin taidan mennä pelaamaan. Eihän tässä ole mitään hävittävää.
Hemmetti.
Miksi hänen piti puhua Fort Braggistä?
Pelissä minulla kävi kyllä tuuri.
Seuraavana päivänä katkaisin hypätessä jalkani.
Se oli kaksi kuukautta vedossa.
2500 dollaria.
Minulla ei ole ikinä ollut näin paljon rahaa.
Minä tiedän.
Minä vain tiedän.
Kauankohan kestää, että saa hävittyä 2500 dollaria?
Luutnantti Campbell RAF: n taistelulentäjä
Anna tuoppi, Ted.
- Hei, Dave. Oletko nähnyt Johnnya? - Olen.
Missä hän on?
Kerro nyt, Dave. Johnnylla on minun saappaani.
Missä hän on?
Hän on Englannin kanaalin pohjassa.
Tarkoitatko sinä, että hän on kuollut?
Hänet ammuttiin alas Calais'ssa.
Hän hyppäsi, mutta laskuvarjo ei auennut.
Sitten sinä olet laivueen ainut.
Olet viimeinen vuoden 1940 porukasta.
Tämä harvojen ja valittujen joukko harvenee koko ajan.
Niin. Johnny-parka.
- Ikävää, että se tapahtui nyt. - Miten niin?
Hän puolusti Britanniaa, niin kuin sinäkin.
Jos iso rähäkkä alkaa tänään, hän ei pääse mukaan.
- Älä viitsi puhua hänestä. - Hyvä on. Anteeksi.
- Oletko kuullut jotain ensi yöstä? - En ole kuullut mitään.
- Mitä sinä sitten puhuit? - Minä vain...
- Anna tulla. - Minusta tuntuu, että se tapahtuu nyt.
Vai tuntuu. Vie tunteesi jonnekin muualle.
- Minun pitää kirjoittaa kirje. - Aavistelin sitä jo aamulla.
Minusta on tuntunut samalta koko päivän, enkä voi sille mitään.
Se tapahtuu varmasti tänä iltana.
Selvä on. Se sopii minulle.
Lähdetään illalla, iltapäivällä tai vaikka heti.
Kunhan vain saan tämän oluen juotua.
- Kenraali, saanko häiritä? - Totta kai.
- Haluatko kahvia? - Ei kiitos.
Kenraali Gavin USA: n 82. laskuvarjodivisioona
- Sataako siellä vieläkin? - Vähän väliä.
- Kenen puolella Jumala oikein on? - Mitä?
Joskus mietin, kenen puolella Jumala oikein on.
Se on hyvä kysymys. Mitä asiaa sinulla oli, Van?
Pudotusalueet mietityttävät minua.
Nyt on vähän myöhäistä esittää uusia ideoita -
mutta annoit minulle melkoisen vaikean tehtävän.
Sainte-Mère-Eglisen tie on ainoa tie pohjoiseen.
Se pitää saada vallattua.
Sen pitää myös pysyä meidän hallussamme.
Siksi sinä sait tämän tehtävän, Van.
Saanko käyttää tuota taulua?
Kaupunki on vahvasti linnoitettu.
Täällä on suo, joka on veden peitossa.
Tässä välissä on meidän pudotusalueemme.
Jos hyppy jää lyhyeksi, uppoamme suohon.
Jos se menee pitkäksi, päädymme keskelle Sainte-Mère-Egliseä.
Olemme harjoitelleet paikallisten kylien lähellä.
Olen kuullutkin siitä.
Bexhallin kaupunginvaltuusto valitti, että miehet hyppäsivät kaupunkiin.
- He säikäyttivät ihmiset järjiltään. - Totta. Olin itse mukana.
Tuuli kuljetti meidät puiden yli ja levitteli pitkin kaupunkia.
- Mihin sinä päädyit? - Nunnaluostarin pihalle.
Ota rauhallisesti, Van. Istuhan.
Viime kuukaudet ovat olleet raskaita meille kaikille.
Olet pannut itsesi ja pataljoonasi todella koville.
Voisit antaa itsellesi ja miehillesi pienen hengähdystauon.
Joskus pataljoonaa voi harjoittaa liikaa.
Sama koskee komentajaakin.
Jos maihinnousu viivästyy -
ehdotan meille uusia pudotusalueita.
Tee se kirjallisesti. Se on sinun etuoikeutesi.
Ike on kuitenkin kutsunut johdon tänään Southwick Houseen.
Lähtökäskyn pitäisi tulla kello 21.30.
Unohda tuo äskeinen. Minun pataljoonani on valmis lähtöön.
Kapteeni Stagg RAF: n sääpalvelu
Tässä on viimeisin säätiedotus.
- Southwick House soittaa. - Stagg.
Kyllä, sir. Säärintama liikkuu nopeammin kuin arvasimme.
Kyllä. Sää näyttää kirkastuvan.
Minä tulen, sir. Kello 21.30.
- Haluatteko teetä? - Otan kahvia. Kiitos.
Hetkinen, herra eversti.
- Hän on kiusankappale. - Hän on pudottanut 132 konetta.
Kenraali Häger Luftwaffen läntinen esikunta
Älä yritä leperrellä siellä.
Hans, sinä olit surkea lentäjä.
Olet yhtä surkea paperinpyörittelijä.
Mitä sinä oikein puhut?
Olen jollain jumalanhylkäämällä kentällä Lillessä.
Meillä on enää kaksi lentokonetta. Kaksi surkeaa konetta.
Sinun käskyäsi on noudatettu. Kolme laivuetta on ties missä.
Täällä ei ole yhtään ketään. Mitä hittoa meidän pitäisi tehdä?
Kuuntelehan nyt, Pips. Meidän oli pakko siirtää joukkoja.
Mieti miten Calais'n salmessa kävi.
Tämä on aivan älytöntä.
Koneita ei missään nimessä pidä vetää pois.
Liittoutuneet tuskin hyökkäävät tässä säässä -
mutta mitä jos he tulevat kuitenkin?
Ehdin sinne vasta huomenna tai ylihuomenna.
Olette kaikki sekopäitä!
Priller on aina ollut turhan kiivas -
mutta häntä ei pidä aliarvioida. Hänen puheissaan on järkeä.
- Millainen sääennuste on? - Kanaalin sää selkenee vähän.
Saapa nähdä...
- Milloin seuraava sääennuste tulee? - Kahdeksalta illalla.
Tuokaa se sitten heti minulle.
- Entä illallinen? - Varasin teille pöydän.
Peruuttakaa varaus.
Saitteko ne? Antakaahan tänne.
Tässä on kengät vaimolleni. Teetätin nämä Pariisissa.
Hänellä on syntymäpäivä huomenna, 6. kesäkuuta.
Onnitelkaa vaimoanne puolestani.
En ymmärrä, mikseivät he hyökänneet toukokuussa. Sää oli loistava.
Olisi perin epämukavaa, jos he hyökkäisivät nyt.
En kuitenkaan usko, että on aihetta huoleen.
Kenraali Marcks 84. armeijakunnan komentaja
- Onko suunnitelma valmis, kenraali? - Melkein.
Se on melkein valmis.
Pelaamme sotapeliä.
Pohdimme teoreettisia maihinnousuja.
Kipitämme Rennesiin -
jotta saisimme siirrellä lippuja toisten kenraalien kanssa.
Olemme kuin pikkupojat hiekkalaatikolla.
Voitatteko vai häviättekö, herra kenraali?
Olenko minä joskus hävinnyt?
Tällä kertaa teidän pitää esittää kenraali Eisenhoweria.
Minä voitan, koska toimin odottamattomasti, Schiller.
Luulemme, että he hyökkäävät Calais'n salmen yli, kun sää kirkastuu.
Se olisi liian yksinkertaista.
Minä hyökkäisin kanaalin leveimmältä kohdalta, kun sää on huono.
Hyökkäisin Normandiaan ja huonossa säässä.
Nyt on juuri sopiva sää.
On vaikea hahmottaa säässä mitään yleistä suuntausta.
Meteorologin näkökulmasta olosuhteet ovat kuin talvella.
- Entä Normandia? - Tuulista, pilvistä ja sumuista.
Voin kuitenkin sanoa jokseenkin varmasti -
että luvassa on lyhyt jakso kohtalaista säätä.
Te siis lupaatte meille hetken ajaksi kohtalaista säätä.
Onko niin?
- Olosuhteet ovat silti varsin huonot. - En voi luvata enempää.
Olette tehnyt parhaanne, Stagg.
No niin. Tilanne on siis tämä.
Olemme jo kerran siirtäneet maihinnousua.
Joko aloitamme maihinnousun epävarmoissa olosuhteissa -
tai siirrämme sitä ja toivomme täydellistä säätä.
- Mitä sanot, Monty? - Meidän pitäisi hyökätä.
Haluaisin muistuttaa, että amerikkalaisen saattueen -
jolla on kaikkein pisin matka -
pitää saada käsky puolen tunnin kuluessa, jos hyökkäämme 6. päivä.
Emme voi pitää neljännesmiljoonaa miestä laivoissa loputtomiin.
Odottaminen vaarantaa turvallisuuden.
Vuorovesi ja kuu ovat otolliset seuraavan kerran...
...vasta heinäkuussa.
Hyvät herrat.
Odotuksesta tulisi todella pitkä.
En halua edes harkita sellaista.
Tämä on loistava suunnitelma.
Tämä on epätavallista mutta nerokasta.
Onneksi tämä on vain peliä.
Meidän ei tarvitse olla huolissamme.
Eisenhower ei ikinä uskaltaisi ottaa sellaista riskiä.
Ei ikinä.
Minusta meidän on pakko antaa lähtökäsky.
En pidä siitä, mutta niin se vain on.
Hyvät herrat, emme voi tehdä muuta kuin aloittaa maihinnousun.
Wilson.
Kyllä, sir.
Ike on tehnyt päätöksensä, sir. Lähdemme tänä iltana.
Eversti Thompson.
Kiitos.
Me menemme Normandiaan.
Luoja meitä auttakoon.
Lordi Lovat Brittiläiset erikoisjoukot
Hyvät herrat. Odotuksemme on palkittu.
Maihinnousu alkaa. Me lähdemme heti.
Herra kenraali.
Käsky on annettu. Se alkaa nyt.
Käskekää pataljoonien komentajat messiin.
Kiitos, kersantti.
Te olette laskuvarjomiestemme silmät.
Teillä maalin merkitsijöillä on vain yksi tehtävä.
Te valaisette pudotusalueet.
Te olette ensimmäiset sotilaat, jotka laskeutuvat Ranskaan.
Kun te pääsette Normandiaan, teillä on vain yksi ystävä.
Se on Jumala.
Ja tietenkin tämä.
Tämä...
...on Rupert.
Me pudotamme Rupertin ja lukuisia hänen kaltaisiaan -
maihinnousualueen taakse.
Rupert on varsin erikoinen kaveri.
Hän on eräänlainen yhden miehen armeija.
Minäpä näytän teille.
Näytän, mitä tapahtuu, kun Rupert osuu maahan. Sammuttakaa valot.
Kiitos, kersantti. Rauhoittukaa.
Nouskaa ylös.
Toivotaan, että Rupertilla on sama vaikutus saksalaisiin.
Se hämää heitä ja saa heidät ehkä hyökkäämään väärään suuntaan.
Huomio!
- Naksuttimet on jaettu. - Kuulin sen.
Lepo!
Olette niin valmiita kuin voitte olla.
Tämän halvan lelun ei ole tarkoitus huvittaa teitä.
Se voi pelastaa teidän henkenne. Hyppäätte pimeään.
Pensasaidan toisella puolella olevalla tyypillä ei ehkä ole sama univormu.
Yhteen naksautukseen -
pitää vastata kahdella naksautuksella.
Jos ette saa vastausta, maastoudutte ja avaatte tulen. Toistan:
Yhteen naksautukseen...
...vastataan kahdella naksautuksella.
Pitäkää tästä huolta. Se on yhtä tärkeä kuin aseenne. Onko selvä?
- Asia on selvä, sir. - Sitten vielä yksi asia.
Teidän tehtävänne on erittäin tärkeä.
Lähettäkää vihollinen suoraan helvettiin.
Siinä oli kaikki.
Täällä Lontoo. Ensiksi henkilökohtaisia tiedotuksia.
Alphonse Lenaux Colleville-Sur-Ornen pormestari
"Melassista tulee huomenna konjakkia. "
"Johnilla oli pitkät viikset. "
Toistan: "Johnilla oli pitkät viikset. "
Ei vielä tätä. Hyvänen aika sentään.
"Troijan sota ei alakaan. "
Minä toistan:
"Troijan sota ei alakaan. "
"Rannerengas korostaa viehätysvoimaanne. "
Toistan:
"Rannerengas korostaa viehätysvoimaanne. "
"Johnilla oli pitkät viikset. "
Toistan: "Edwardin koira sai viisi pentua. "
Tajuatko tuosta jotain?
Nuo ovat vastarintaliikkeen salasanomia.
Viesti tarkoittaa aina jotain jollekin tietylle ryhmälle.
"Daphnelta Moniquelle: Matkatoimistossa palaa. "
"Sinne ei kannata mennä. " Toistan: "Daphnelta Moniquelle:"
"Matkatoimistossa palaa. "
"Sinne ei kannata mennä. "
"Haavoittaa sydäntäni yksitoikkoisuudellaan. "
Toistan: "Haavoittaa sydäntäni yksitoikkoisuudellaan. "
"Minä rakastan siamilaiskissoja. "
Toistan: "Minä rakastan..."
Tavataan sillalla 45 minuutin kuluttua.
A tout à I'heure.
Me tulemme takaisin.
"Haavoittaa sydäntäni yksitoikkoisuudellaan. "
Toistan: "Haavoittaa sydäntäni yksitoikkoisuudellaan. "
"Daphnelta Moniquelle:"
"Matkatoimistossa palaa. Sinne ei kannata mennä. "
Kenraali von Salmuth 15. armeijan komentaja
Nyt minulla on illan paras käsi.
Katsotaanpa.
Anteeksi.
Kenraali von Salmuth, nyt se tuli.
Antakaa se tänne.
- Mikä on tullut? - Runon toinen rivi.
"Haavoittaa sydäntäni yksitoikkoisuudellaan. "
Maihinnousu tapahtuu 24 tunnin kuluessa.
Komentakaa 15. armeija taisteluvalmiuteen.
Kiitos.
Näin vanha kettu ei tuollaisesta turhaan hermostu.
Missä minä olinkaan? Kaksi pataa.
Tämä tuntuu melkein uskomattomalta.
Jokainen piste on yksi alus.
Taistelulaivoja, risteilijöitä, hävittäjiä ja miinanraivausaluksia.
Tämä on kaikkien aikojen suurin laivasto.
Ole hyvä.
Muista tämä. Paina kaikki mieleesi.
Tämä muistetaan, kun meistä on jo aika jättänyt.
Arvaapa mitä?
Jo se, että olen mukana tässä, saa minut kananlihalle.
Olihan se vähän sellainen pikainen sota-ajan avioliitto.
Me tapasimme tansseissa.
Olin ihan tosissani ja hän samoin. Emme tehneet sitä huvin vuoksi.
- Milloin sait kirjeen? - Viikko sitten. Kaksi viikkoa.
Ehkä oli tyhmää kirjoittaa hänelle sillä tavalla.
Hän on sentään valokuvamalli ja...
Minä en mene naimisiin hetken mielijohteesta.
Minulle se ei ollut pilaa.
Voi veljet, että meillä oli ihanaa yhdessä.
Sinä siis luulet, että hänellä on joku toinen.
Hän ei sanonut sitä suoraan.
Minä vain...
Luuletko, että tein oikein? Olinko minä reilu?
Hän ei voi ottaa avioeroa ilman sinun lupaasi.
Niinhän se on. Laki pitää sotilaiden puolta.
Minun pitää kai mennä takaisin yksikkööni.
Onnea matkaan.
Samat sanat.
Kenen kanssa sinä juttelit?
En minä tiedä, Sparrow.
En ole ikinä ennen nähnyt häntä.
Onneksi olkoon, herra kenraali. Koko esikunta onnittelee teitä.
Kiitos, kiitos.
Leikkaisitteko kakun?
Ette kai te odota, että minä myös syön sitä?
Kenraali Marcksin syntymäpäivät 6. kesäkuuta 1944
Mitä tuo tarkoittaa?
Se on V niin kuin voitonmerkki. Kolme lyhyttä ja yksi pitkä.
Etkö ole ikinä kuullut Beethovenin viidettä?
Purjelentokoneet lentävät Ornelle Kello 00. 11
- Perillä ollaan, majuri Howard. - Valmistautukaa laskuun!
Me irrottaudumme.
Majuri Howard, en voi kylliksi painottaa tehtävänne tärkeyttä.
Ornejoen silta pitää vallata, ennen kuin se tuhotaan.
Silta on strategisesti tärkeä ja miinoitettu.
Teidän pitää vallata silta vahingoittumattomana.
Laskeudutte pimeässä, ilman maajoukkojen tukea.
Hyökkäätte varuskuntaan, valtaatte sen -
ja pidätte sen hallussanne, kunnes teidät vapautetaan.
Majuri, me tulemme sillalle!
Se on vasemmalla puolella.
Ottakaa toisianne käsikynkkää. Valmistautukaa.
Nostakaa jalat ylös. Pitäkää kiinni.
Heitä savupommi.
Eteenpäin, pojat. Eteenpäin.
Tom, mennään sillan yli.
Etsikää räjähdyspanokset.
Haloo, haloo, haloo.
Saakeli.
Haloo.
Valmista.
Se onnistui.
Haloo.
- Missä lääkäri on? - Hän oli kolmannessa koneessa.
Walsh.
Tom Ruskiniin osui. Ota hänen joukkueensa komentoosi.
- Mitä sinulle on tapahtunut? - Käsi katkesi, eikä lääkäriä löydy.
Syöksyimme jokeen. Aika moni kuoli.
Minulla ja pojilla ei ole mitään hätää.
Mennään.
Johan nyt on... Tohtori.
Mitä hittoa te teette saksalaisten puolella?
Ainahan sitä voi erehtyä.
Sir, kaikki räjähdyspanokset on nyt poistettu.
Alikersantti Smith.
Ilmoittakaa, että onnistuimme. Odottakaa vastausta.
John, perustakaa komentokeskus tuohon bunkkeriin.
Tähän ei mennyt varttiakaan.
Saksalaiset hyökkäävät pian. Laskuvarjojoukot eivät tule ihan heti.
Lovatin kommandot ehtivät tänne ehkä keskipäivällä.
Saa nähdä, kauanko me kestämme.
Pitäkää se hallussanne, kunnes teidät vapautetaan.
Kenraali Pemsel 7. armeijan esikunta
Ulkona sataa taas, vaikka ei kovin paljon.
- Saitteko luettelon? - Kyllä, herra kenraali.
Kenraali Schlieben on jo lähtenyt sotapeliin.
243:nnen komentaja -
lähti Rennesiin kello 18.00.
Samoin 352:nnen Zimmermann. Se tekee yhteensä 12.
Tiedän sen.
Sää on surkea, joten herrat päättivät pitää hauskaa Rennesissä.
En pidä siitä, että niin monta upseeria on poissa yhtä aikaa.
Minä en pidä siitä.
Sotapelistä päätettiin jo viikko sitten.
Se piti pitää huomenna eikä tänään.
Ilmoittakaa kaikille, jotka eivät vielä ole lähteneet -
että heidän pitää odottaa huomiseen.
Liittoutuneet nousevat maihin vain, jos sää on suotuisa.
- Pohjois-Afrikka, Sisilia, Italia... - He tulevat aina aamunkoitteessa.
Hyppäämme 11 minuutin kuluttua. Kertaan tämän vielä.
Jos te jostain syystä ette pääse pudotusalueelle -
lähtekää pohjoisesta piiru itään.
Saksalaiset ovat täyttäneet suon vedellä. Välttäkää sitä.
Tulimme taistelemaan, emme uimaan. Onko selvä?
Asia on selvä, sir.
Miten kävi?
- Miten pelissä kävi? - Minä hävisin.
Sitten pääsemme ehjinä maahan.
Ymmärrän. Milloin sotamarsalkka palaa?
Vai niin. Odottakaa hetkinen.
Antakaa se minulle.
Meille on ilmoitettu tutkahäirinnästä.
Vastaanottimemme eivät toimi.
Tiedän, että sitä on tapahtunut ennenkin, muttei koskaan näin...
Otanko yhteyden länsirintaman esikuntaan?
Kertokaa terveiset sotamarsalkalle, kun hän tulee.
Caen Kello 01.07
Hei sitten, Rupert. Palvele Jumalaa, kuningasta ja isänmaata.
Pyytäkää vahvistuksia! Tänne hyökätään!
- Olemmeko me myöhässä? - Ette, mutta pidetään kiirettä.
Mitä nyt?
ÄIkää.
Minä menen. Minä menen.
Seis. Seis, minä sanoin.
Seis, tai minä ammun.
- Mitä te teette täällä? - Asun tuossa maatalossa.
Siellä ei asu ketään. Se on hylätty.
Näyttäkää paperinne.
Vauhtia.
- Tulkaa mukaan. - Liikettä.
Jättäkää pyörä siihen.
Hans! Missä sinä olet?
- Mitä täällä tapahtuu? - Ei mitään.
Keitä tuolla on? Vastaa.
Seis, seis!
Seis!
Onnea sotapeliin.
Onko jotain tekeillä?
Emme saa yhteyttä läheskään joka paikkaan.
Vastarintaliike tekee taas tuhojaan.
Lentokoneista on pudotettu nukkeja, joilla on laskuvarjot.
Nukkeja!
Soittakaa kenraali Richterille.
Hyökkäykset ja muut vastaavat ovat aivan jokapäiväisiä -
mutta ne nuket saavat minut aavistelemaan pahaa.
Marcks täällä. Aivan.
Oletteko varma asiasta?
Kuinka monta?
Mitä mieltä te olette?
Kiitos, Richter.
Täällä, täällä ja täällä on nähty laskuvarjojääkäreitä.
Tuokaa se tänne.
Tällaisia pudotettiin lentokoneista.
Nämä räjähtävät osuessaan maahan.
Ehkä kenraali Richter luuli näitä jääkäreiksi.
Ehkä asialla ei ollut oikeita sotilaita.
Ei.
Jos vihollinen haluaa harhauttaa meitä, siihen on jokin syy.
Soittakaa 7. armeijan kenraali Pemselille.
Kuunnelkaa. Nukkejako?
Nukkejako?
Olen aivan samaa mieltä, herra kenraali.
Minä soitan kohta uudelleen.
- Soititteko von Rundstedtille? - Linjat ovat poikki.
Yritämme saada yhteyttä.
Marcks on oikeassa. Nukkien tarkoitus on hämätä meitä.
- Tässä säässäkö? - Mitä väliä säällä on?
Minun pitää saada yhteys länsirintaman esikuntaan.
Vihollisen laskuvarjojääkäreitä!
Jessus sentään. Te herätätte koko saakelin Saksan armeijan.
Pojat, minä olen jumissa täällä. Pojat.
- Oletko sinä kunnossa? - Olen.
Herra kenraali.
Mistä te siihen tupsahditte?
Valitan, kaveri. Laskeuduin tänne ihan vahingossa.
Kuka siellä on?
Anteeksi, mutta etsin ehtoollis- välineitäni. Pudotin ne tänne.
Isä, ei tässä nyt ehditä etsiä...
Pudotin ne varmasti tähän.
Meitä ammutaan. Eikö meidän pitäisi...
Mene sinä vain, poikaseni. Minä tulen kohta.
Voi herranen aika sentään.
- Minä löysin sen. - Luojan kiitos.
Mennään tekemään Luojamme työtä.
Pluskat.
Pluskat, kuuletteko te?
Herra everstiluutnantti?
Ei minun tietääkseni.
Pommitusten ääni kuuluu jostain kaukaa.
Kyllä minä kuulen sen.
Odottakaa hetkinen. Pieni hetki.
Kauempana rannikolla ammutaan valoraketteja.
Cherbourgia pommitetaan taas.
Tämä tuskin merkitsee mitään -
mutta meille on ilmoitettu yksittäisistä laskuvarjojääkäreistä.
Menen bunkkeriin tarkistamaan tilanteen. Kiitos, everstiluutnantti.
Sainte-Mère-Eglise Kello 02.03
Korkeammalle!
Louis, me tarvitsemme lisää sankoja. Avaa kauppasi.
Herra pormestari, tulkaa minun mukaani.
Asia on hyvin tärkeä.
- Mitä on tapahtunut, madame? - Olin menossa pihan perälle...
Yhtäkkiä taivaasta putosi mies.
- Laskuvarjojääkärikö? - Hän oli kuin iso lintu.
- Oliko hän englantilainen? - Oliko hän ystävä vai vihollinen?
En minä tiedä. Hän sanoi vain "hys" ja hävisi.
Bonjour, madame. Je suis américain.
Bonjour, mademoiselle. Je suis américain.
- Kone kiertää ympyrää. - Ehkä se etsii pudotusaluetta.
Je suis américain.
Voulez-vous, mademoiselle?
Selvä on. Hyppää!
Laskuvarjojääkäreitä.
Kuuluuko mitään uutta?
Cherbourgia pommitetaan kuten tavallista ja samoin Caenia.
Yhteydet bunkkereihin 6 ja 8 ovat poikki.
Suora linja toimii yhä.
Minä jään vähäksi aikaa tänne.
- Haluatteko kahvia? - Kiitos mielelläni.
Lakkaa metelöimästä.
- Olen eksyksissä. - Kukapa ei olisi? Mennään.
Kaksi naksautusta... Kuulin kaksi naksautusta.
Onpa hauska nähdä teidät.
- Oletteko te 82:nnen miehiä? - Emme. 101:nnen.
- Missä helvetissä 82. on? - Meillä on omakin yksikkö hukassa.
Joku täällä ainakin ampuu. Mennään etsimään sota.
Ehkä he ovat englantilaisia. Heillä ei ole naksuttimia.
Nuo ovat varmasti meikäläisiä.
Hyvä on.
Ei.
Hei! Ne olivat saksalaisia.
Lentokoneita. Täällä on satoja lentokoneita.
Ne lentävät Caenin suuntaan.
Toinen aalto on matkalla Cherbourgiin. Jotain on tekeillä.
Mitä sitten, Pluskat?
Minulla ei ole harmainta aavistustakaan.
Onko rannalla mitään epätavallista?
Täällä ei tapahdu mitään.
Minä ilmoitan, jos jotain tapahtuu. Totta kai.
- Onko nilkka todella murtunut? - Monesta kohtaa, sir.
- Nyöritä saapas tiukasti kiinni. - En minä tätä jalkaa murtanut.
- Etkä sinä sillä kävele. - Et kai...
Ole hiljaa ja tee niin kuin käskin.
Komppaniat A, B ja C ovat yhtä hajallaan kuin mekin.
- Majuri Conklin mursi olkapäänsä. - Onko F-komppaniasta tietoa?
He ovat varmasti meidän edessämme Sainte-Mère-Eglisen lähellä.
Jatka vain. Sido se tiukasti.
Me olemme täällä suon pohjoispäässä.
Olemme kahdeksan kilometrin päässä pudotusalueelta.
- Löysittekö F-komppanian? - Etsimme joka paikasta.
- Törmäsimme 101:nnen miehiin. - F oli ensimmäisessä koneessa.
Auta minut pystyyn.
Anna kivääri.
Mennään tännepäin.
Meidän pitäisi päästä avoimeen maastoon aamunkoitteessa.
Käske miesten levittäytyä ja poimia kaikki eksyneet mukaansa.
Levittäytykää ja ottakaa kaikki eksyneet mukaanne.
Mennään.
Tilanne on viimeisimmän tiedon mukaan tämä:
Amerikkalaisia laskuvarjojoukkoja on tullut suunnilleen tänne.
Täällä on brittiläisiä laskuvarjojoukkoja.
Maihinnousu tapahtuu täällä.
Aivan. Kiitos, Pemsel.
Pemsel uskoo, että maihinnousu alkaa.
Minä en ole samaa mieltä.
Hyökkäys Normandiaan on pelkkä harhautus.
Se on harhautushyökkäys, ei oikea maihinnousu.
Liittoutuneet hyökkäävät Calais'n salmesta.
Niinhän me olemme aina uskoneet.
Niin olemme aina uskoneet.
Emme voi ottaa turhia riskejä. Lähetetään panssarireservit paikalle.
- Siihen pitää saada esikunnan lupa. - Minulle he eivät sano ei.
Ilmoittakaa Führerin esikunnalle ja vaatikaa -
että saan panssaridivisioonat komentooni.
Normandian maihinnousu olisi aivan järjetön sotatoimi.
Se olisi aivan järjetön sotatoimi.
Siinä olikin kaikki, hyvät herrat.
Useimmat ovat vanhoja konkareita. Dunkerque, Dieppe, Norja...
Kaikki me tiedämme, miltä tuntuu paeta merelle.
Parin tunnin kuluttua me palaamme mereltä. Tällä kertaa lopullisesti.
En ehdi loruilla Englannista, kodista ja kauniista asioista.
Muistakaa, että meidän kansaamme on koeteltu 4,5 vuotta.
He ansaitsevat lopullisen voiton.
Annetaan se heille.
Ranskalaisille aseveljillemme sanon:
Onnea matkaan. Huomenna me näytämme niille.
Tule sisään, Teddy.
Kenraali Theodore Roosevelt USA: n 4. divisioona
- Pitikö tehdä kirjallinen anomus? - Muuten et suostuisi.
- Järjestit minut liemeen. - Se ei ollut tarkoitus.
Teit kirjallisen anomuksen. Sinä olet divisioonan varakomentaja.
Siksi minun pitääkin mennä maihin ensimmäisten joukossa.
Sinä olet tärkeä tälle sotatoimelle. Et saa kuolla heti kättelyssä.
Tuo on puppua. Kaikki johtuu siitä, että isäni on USA: n presidentti.
Hän on hieno presidentti ja hieno sotilas.
Hän johti hyökkäystä San Juan Hillille.
Nyt sinun on pakko olla ensimmäisenä Utah Beachillä.
Siellä minun pitää olla, Tubby. Se on minun työtäni.
Olen seissyt miesteni rinnalla koko koulutuksen ajan.
Heillä on oikeus odottaa, että olen heidän mukanaan.
Vaikka olenkin presidentin poika.
Hylätäänkö minun anomukseni?
Ei, kuten hyvin tiedät.
Pyyntöösi on suostuttu vastahakoisesti.
Kiitos, Tubby.
Paljon kiitoksia.
Miltä sinun reumatismisi tuntuu?
Reumatismiko? En ole kuukausiin muistanutkaan sitä.
Katu.
Silta.
Hotelli.
Kasino.
Kieffer Ranskan erikoisjoukot
Vielä yksi asia.
Te olette taistelleet neljä vuotta.
Olette olleet Abessiniassa, Libyassa, Egyptissä -
ja Kreetalla.
Tällä kertaa taistelemme Ranskan maaperällä. Omilla pelloillamme.
Omissa kylissämme.
Olemme omiemme silmien edessä.
En voi herättää Führeriä sen takia.
Hän otti unilääkkeen. Nämä raportit ovat naurettavia.
Ensin laskuvarjojääkärit ovatkin alas ammuttuja lentäjiä.
Sitten heidän sanotaan olevan nukkeja.
Jos siellä on laskuvarjojääkäreitä -
kyse on vain erikoisjoukkojen operaatiosta.
Pitäisikö sen takia muka lähettää rannikolle panssareita?
Välitän von Rundstedtin pyynnön, kunhan Führer herää.
Asia on selvä.
Jodl ei suostunut.
Hän ei anna meille panssareita ilman Führerin lupaa.
Führer nukkuu edelleen.
Aiotteko kertoa sotamarsalkka von Rundstedtille?
En kerro vielä.
En vielä.
Kiitos, hyvät herrat.
Istuhan, Kurt.
Tämä hetki jää historiaan.
Elämme historiallista aikaa.
Me häviämme sodan, koska suuri Führerimme otti unilääkettä -
eikä häntä saa herättää. Tämä on uskomatonta.
Ajattele nyt, Kurt.
Älä unohda tätä koko elinaikanasi.
Me saamme nyt kokea jotain -
jota historioitsijat kuvailevat uskomattomaksi. Tämä on silti totta.
Führeriä ei saa herättää.
Toisinaan minä mietin, kenen puolella Jumala oikein on.
Voinko minä...
...tehdä jotain?
Kyllä.
Huoneessani on pullo konjakkia.
Se on avaamaton pullo Napoleonia.
Olen säästänyt sitä sopivaan tilaisuuteen.
En ajatellut aivan tätä, mutta hae se silti.
Lopultakin päivä koittaa.
Taas yksi yö kului aivan hukkaan.
Harras?
Harras!
- Missä minun koirani on? - Se oli äsken tässä.
Vilkaisen vielä kerran.
Täällä ei ole mitään. Ei näy edes lokkeja.
Hyvä luoja.
Tämä on maihinnousu. Liittoutuneet tulevat.
Hälytys!
Everstiluutnantti, he hyökkäävät. Täällä on ainakin 5000 alusta!
Rauhoittukaahan nyt, Pluskat.
Liittoutuneilla ei ole niin monta alusta.
Jos ette usko minua, niin tulkaa itse katsomaan!
Tämä on fantastista, aivan uskomatonta.
- Pluskat, minne alukset ovat matkalla? - Suoraan minua kohti.
Kenraali Omar Bradley USA: n 1. armeija
Kenraali, laivasto avaa tulen tasan kahden minuutin kuluttua.
Huomio! Amiraali sanoo pari sanaa.
Amiraali Jaujard Vapaan Ranskan joukot
Hetken kuluttua aloitamme taistelun.
Tulitamme omaa isänmaatamme, jotta saamme ajettua vihollisen pois.
Se on vapautemme hinta. Kauan eläköön Ranska!
Siinä hän taas menee, kuten aina.
He ovat tulossa. He tulevat!
- Eläköön, eläköön! - Sinä olet täysin sekaisin.
Katso: amerikkalaisia, englantilaisia ja ranskalaisia.
Pluskat, kuuletteko te minua?
Mitä te teette? Mitä siellä tapahtuu?
Oletteko te kuuro? Ettekö te...
Ettekö te kuule, mitä täällä tapahtuu?
Meitä ammutaan. Kyllä, meitä ammutaan.
Tehän sanoitte, että liittoutuneilla ei ole 5000 alusta.
Kyllä heillä on.
Tämä on mahtavaa!
Niin. Mistä on kyse?
Pips, maihinnousu on alkanut.
Sinun pitää lähteä taisteluun.
Mitä hiton hyötyä kahdesta koneesta on? Missä divisioonani on, idiootti?
Minä olen sinun esimiehesi. Pane koneet lähtövalmiiksi.
Jos siitä ei ole liikaa vaivaa -
niin voisitko kertoa, missä se maihinnousu tapahtuu?
Normandiassako?
Sehän on hauskaa. Paljon kiitoksia, Hans. Kuulemiin.
Täällä on aina vain vaikeampi saada nukutuksi.
Tämän paremmin et saa nukutuksi pitkään aikaan.
Liittoutuneet nousevat maihin Normandiassa.
Me kaksi menemme sinne.
Ketään muita ei ole.
En usko, että me tulemme takaisin.
Omaha Beach Kello 06.32
Vauhtia! Vauhtia!
Pysykää rivissä.
Tulitus on lakannut. Nyt tulevat maihinnousualukset.
Menkää esikuntaan ja johtakaa puolustusta sieltä.
Maihinnousualukset ovat matkalla.
Kirotut ranskalaiset.
Alikersantti.
Käskekää kuriirin viedä tämä divisioonan esikuntaan.
Viekää se itse. Sanokaa, että puhelinlinjat eivät toimi.
Tulkaa tänne.
Siinä se nyt on, miehet. Omaha Beach on suoraan edessä.
Tähdätkää!
Olkaa valmiina.
Yritetään päästä pois rannalta.
Mennään.
Alkakaa tulla.
- Päivää, kenraali. - Oletko sinä kunnossa?
- Etkö aio hakea kivääriäsi? - Tuoltako, sir?
- Tarvitset sitä vielä tänään. - Aivan, sir.
Lääkintämies, lääkintämies!
Omahalta tuli ensimmäinen raportti.
"Maihinnousujoukot ovat maissa. "
"Ensimmäinen ja toinen aalto ovat juuttuneet rannalle. "
"Tykit ja kranaatinheittimet tulittavat. "
"Kolmas aalto on vielä vedessä. Suuria tappioita. "
UTAH BEACH Kello 06.44
Kun tulitus lakkaa, haluan tavata pataljoonien komentajat.
Pidä huoli niistä kartoista, Eddie.
Minä tein sen.
Näittekö, kun ammuin nuo kaksi?
Kersantti.
Sikäli kun minä ymmärrän, me olemme väärällä rannalla.
Me olemme liian etelässä. Meidän pitäisi olla tuolla.
Savu varmaankin hämäsi johtolaivaa.
Mitä nyt tehdään?
Vahvistukset ja raskas kalusto ovat jo matkalla.
Mitä jos ne menevät oikealle rannalle?
Vahvistukset saavat seurata meitä. Me aloitamme sodan täältä.
- Mennään sisämaahan. - Mennään.
Pysy minun perässäni.
Sitten mentiin.
Gold ja Juno -kaistaleet Kello 06.49
Käännytään takaisin, Bergsdorf.
Tuo oli Luftwaffen kunniakkain hetki.
Sword Beach Kello 06.53
- Olkaa valmiina. - Duncan, tuhoa tuo pesäke.
Kohta mennään. Olkaa valmiina. Kostetaan Dunkerque.
Tuo poika puhui Dunkerquesta. Hän oli silloin vielä koulussa.
Mennään!
Tulkaa esiin, saastaiset rakit. Flanagan on täällä.
Tännehän hukkuu, ennen kuin pääsee edes sotimaan.
Pitäkää ajoneuvot liikkeessä.
Liikettä, polkupyöräjoukot.
Mennään pois rannalta.
Vauhtia. Liikettä niveliin.
- ÄIkää jaaritelko siinä. - Nämä pitää panna jonnekin.
Kunhan te lähdette rannalta, tuo saamarin tulitus loppuu.
Se ei tee hyvää koiralle.
Rauhoitu, Winston.
Swordin maihinnousu-upseeri täällä.
Kolmas aalto on maissa. Jatketaan suunnitelmien mukaan.
Vauhtia. Hoitakaa se rakkine pois rannalta.
- Saanko lähettää tilannekatsauksen? - Jos se ei liiku, kantakaa se!
- Anteeksi mitä? - Saanko lähettää tilannekatsauksen?
En halua vaikuttaa yhteistyöhaluttomalta.
Tiedän, että lehdistöllä on valtaa, mutta tämä linja on nyt varattu.
Rauhoitu, Winston.
- Mitä hän sanoi? - Hän ei suostunut.
- Meidän pitää käyttää kyyhkysiä. - Kiinnitä sinä tämä.
Ne lentävät väärään suuntaan. Ei saksalaisten luo, typerykset!
- Menkää toiseen suuntaan. - Petturit.
- Etkö saa sormeasi irti? - Mitä nyt?
Moottorissa on kai vettä.
Mummini sanoi aina, että koneet tarvitsevat kunnon jysäyksen. Kokeile.
- Kiitos, sir. - Lähtekäähän siitä. Onnea matkaan.
Olipa hänestä suurta apua.
- Siinä vasta on mies. - Pidän tuosta koirastakin.
ÄIkää seiskö siinä lörpöttelemässä. Sota on tuolla.
Vauhtia, vauhtia.
Kaikki sujuu suunnitelmien mukaan. Lähdetään.
Millin, soita Blue Bonnet.
Mitä ihmettä?
Hyvät ystävät, tämä on ihana päivä.
Tervetuloa Ranskaan ja Collevilleen.
Olen säästänyt tätä teille. Tästä ei kyllä riitä kaikille.
Juodaan joskus toiste. Meidän pitäisi vähän sotia.
Ei heitetä samppanjaa hukkaan.
Millin, soita Blue Bonnet.
Kiitos, pojat.
Kauan eläköön Ranska!
Kauan eläkööt Ranska ja liittoutuneet!
Tällä rannalla on hemmetin omituista porukkaa.
Tervetuloa. Tervetuloa, kaikki.
Kiitos, kultaseni. Nämä ovat ihanat.
Kokeile, sopivatko ne sinulle.
Rommel tässä. Hyvää huomenta.
Mitä? Mitä?
Missä? Normandiassako?
Ovatko he saaneet perustettua sillanpäitä?
Heidät pitää pysäyttää rannoille.
Entä panssarireservi?
Joko von Rundstedt on saanut Führeriltä luvan?
Normandia.
Miten minä saatoin olla niin tyhmä? Tyhmä.
Pointe du Hoc Kello 07. 11
Siinä se nyt on.
- Eikö tuon enempää tarvitse kiivetä? - Harjoituksissa oli rankempaa.
Silloin meitä ei ammuttu. Mikseivät ilmavoimat hoida tätä?
Tykkejä ei näe ilmasta. Siksi meidän pitää tuhota ne.
Muuten ne lahtaavat rannalla olijat.
Pari mummelia pystyisi pyyhkäisemään meidät alas tuolta kalliolta.
Tuo meidän pitäisi vallata.
- Tämä on tyhjä. - Tämä on ammuttu aivan hajalle.
Minä en käsitä tätä.
Tykit... Eihän täällä ole edes lavetteja.
Täällä ei ole mitään tykkejä.
Tarkoitatko sinä, että me tulimme tänne asti...
...ihan turhaan?
Ei huolta, kersantti. Lääkintämies!
Lääkintämies!
Bitte.
Mitähän se "bitte" tarkoittaa?
- Miksi sinulla on pelastusliivit? - Minä en osaa uida.
Normandia.
Vai Normandia.
Sehän on aivan järjetöntä. Se on aivan järjetöntä.
Mitä nyt?
Puhuin kenraali Jodlin kanssa. Führer on herännyt.
Se on minulle aivan yhdentekevää. Entä se panssarireservi?
Käsittääkseni Führer sai raivokohtauksen.
- Kukaan ei uskaltanut kysyä. - Panssarit siis ovat liian kaukana.
Niin, herra sotamarsalkka.
Mitä jos te itse soittaisitte Führerille?
Hän varmasti kunnioittaa mielipidettänne.
Soittaisinko minä muka sille böömiläiselle korpraalille?
Pitäisikö minun rukoilla polvillani?
Ei käy. Se ei tule kysymykseenkään.
"Haavoittaa sydäntäni..."
"...yksitoikkoisuudellaan. "
- Mitä te sanoitte? - En mitään.
Ei se ollut mitään tärkeää.
Anna minä autan sinua.
Oletko sinä kunnossa, Tom? Muut ovat tuolla.
Sir.
Smith miehineen on pitänyt asemansa.
Saksalaiset menevät konekiväärien kanssa metsään.
Käskekää miesten pitää pintansa.
Sano miehille, että kohta tulee uusi hyökkäys.
Ole hyvä.
- Mitä nyt? - Kuulen säkkipillin äänen.
Älä ole typerä.
Minähän sanoin, että se on säkkipilli. Vahvistukset tulevat.
Lovat tulee.
- Anteeksi, että olen myöhässä. - Pääasia, että tulitte.
Mikä tilanne täällä on?
Saksalaiset ovat metsässä konekiväärien kanssa.
- Montako heitä on? - En tiedä, mutta he etenevät.
Ei jäädä odottelemaan. On parasta lähteä liikkeelle.
Mennään sillan yli. Millin!
Soitan Black Bearin.
Jatketaan.
Nouskaa ylös.
Nyt se taas alkoi.
Tuo on hirveä meteli.
Antaisivat irlantilaisten soittaa.
Pidätte sen hallussanne, kunnes teidät vapautetaan.
Pohjoisesta piiru itään. Sainte-Mère-Eglise on tuolla.
Kyltti on käännetty. Eikö täällä kukaan muu katso kompassia?
Tähän suuntaan, kaverit.
Tännepäin!
Tulkaa tänne ja nopeasti.
- Minne te olette menossa? - Emme tiedä, sir.
Mitä teillä on täällä? Ammuksiako? Oletteko 82:nnen miehiä?
- Emme, vaan 101:nnen. - Nyt te kuulutte 82:nteen.
- Mutta, sir... - Mitä?
Ei mitään.
Liikkeelle.
Kaatakaa tuo kyltti.
- Tuolla liikkuu jokin. - Menkää maahan.
Tuo on A-komppanian luutnantti Sheen.
Eversti, minä täällä.
- Mistä te tulette? - Kaupungista. Valtasimme tien.
Saksalaisilla on patteri tuolla kukkulalla.
- Missä majuri Lance on? - Talossa torin laidalla.
Entä F-komppania?
Hyppy meni pitkäksi, ja he laskeutuivat keskelle kaupunkia.
Se oli silkkaa teurastusta.
He eivät ehtineet edes päästä maahan.
Majuri Lance lähetti minut etsimään teitä.
Hän pyytää lupaa ryhmittyä kaupungin ulkopuolelle.
Me tulimme valtaamaan kaupungin, ja sen me myöskin teemme.
Seuratkaa luutnanttia, hyvät herrat.
- Sir. - Kiitos.
Britit ja kanadalaiset etenevät Swordilla, Goldilla ja Junolla.
- Entä Omaha? - Yksi viesti tuli.
"Kovia taisteluja, suuria tappioita. "
Onko se Omahalta?
Ei ole.
Miksi saksalaiset eivät tuo panssareita rannikolle?
Kaikki panssaridivisioonat paitsi 21. odottelevat taka-alalla.
Sir.
"Swordin ranskalaiset erikoisjoukot ovat päässeet Ouistrehamiin. "
Ouistreham.
Menkää takaisin.
Perääntykää. Menkää suojaan.
Tänne pitää saada panssarivaunu. Pyydä panssarivaunua.
Haloo, Bastille. Täällä on Windsor. Haloo, Bastille.
Asia on selvä. Tähtää torniin.
Tulta!
Haloo, Bastille. Täällä on Windsor.
- Kukaan ei vastaa. - Yritä uudestaan.
Pitäkää asemat. Hankin meille panssarivaunun.
Suojatkaa meitä.
Tulta!
Tähtää tykkiin.
Viekää haavoittuneet pois täältä!
Menkää takaisin. Menkää pois sieltä.
Menkää takaisin.
- Te ette voi jäädä tänne. - Minä olen abbedissa.
- Sisaret ovat sairaanhoitajia. - Madame.
Anteeksi, abbedissa. Täällä taistellaan.
Suokaa anteeksi.
Huolehtikaa haavoittuneista.
Panssarivaunu tulee.
Se on Kieffer.
Ampukaa toiselle puolelle.
Raivatkaa romut pois. Vauhtia!
Missä Luftwaffe oikein piileskelee?
Yritän saada yhteyttä, kenraali.
Briteillä on täällä sillanpää.
Amerikkalaiset ovat vallanneet Sainte-Mère-Eglisen ja nämä tiet.
Me hallitsemme keskialuetta.
Amerikkalaisten maihinnousu on pysäytetty rannalle.
Rommel oli oikeassa.
Jos saamme heidät pidettyä rannalla, maihinnousu epäonnistuu.
- Toimiiko se? - Aina välillä.
Oletko kuullut muista rantakaistaleista?
Olemme napanneet hävittäjien tiedotuksia.
4. divisioona on lähtenyt Utahilta ja etenee sisämaahan.
- Entä 1. divisioona? - He ovat jumissa, kuten mekin.
Mitä mieltä olet?
Haavoittuneita ja kuolleita on melkein tuhat.
- Pyydänkö hakemaan meidät pois? - Onko tilanne niin paha?
Emme pääse tuonne kukkulalle.
Jos emme pääse pois rannalta, olemme mennyttä.
Nämä ovat meidän miehiämme, Tom. He eivät saa kuolla turhaan.
Me menemme tuonne kukkulalle.
Tuo joku jääkäri tänne.
Tuolla oikealla on rotko.
Siellä on tiesulku ja konekiväärit molemmin puolin.
- Jos räjäytämme sen... - Yritimme jo kolmesti.
Meidän pitää vain yrittää uudestaan.
Onko meillä vielä pioneereja, joiden varusteet toimivat?
- Pyydänkö hakemaan meidät pois? - Älä!
Tarvitsemme sinkoja, kranaatinheittimiä ja kaikki miehet.
Hyvä on, Norm.
Kuunnelkaa kaikki.
Nyt saatte luvan ryhdistäytyä. Me lähdemme täältä sisämaahan.
Mieheni ovat kadottaneet aseensa. Heillä ei ole mitään, millä taistella.
Ottakaa kuolleiden ja haavoittuneiden aseet.
Te kaikki tiedätte, miten tässä käy.
Rannalle jäävät vain kuolleet tai kuolevat.
Nostakaa ahterinne maasta. Te olette 29:nnen miehiä.
Bob, luin juuri laivaston raportit.
Hävittäjien mukaan Omaha on yhtä verilöylyä.
Raportissa sanottiin -
etteivät joukot etene lainkaan.
Minä menen tutkimaan näitä.
- Miten Ike pärjää? - Hän on kuin tulisilla hiilillä.
Ei. Meidän täytyy ryhmittyä kuutossuunnitelman mukaan.
Haloo.
Kuuletteko te?
Ryhmitytään kuutossuunnitelman mukaan.
Se on älytöntä.
Jos panssarit tulevat, ehdimme ehkä ajoissa.
- Hae auto. Me lähdemme rannikolle. - Tuhoammeko arkiston?
Tehkää mitä haluatte. Minä haluan heti Normandiaan.
- Missä kaikki ovat? - Mitä?
Missä kaikki ovat?
Minä en kuule mitään.
Kirkonkellot ovat soineet korvissani 10 tuntia.
- Missä majuri Lance on? - Tuossa kivitalossa.
- Hakekaa hänet. Eversti on täällä. - Mitä?
Seis.
Eversti, onpa hauska nähdä teidät.
Ottakaa ruumiit alas. Miksi ne ovat tuolla? Ottakaa ne alas!
- Meitä on tulitettu koko ajan. - Entä sitten?
Ottakaa ruumiit alas. Nuo pojat eivät saa roikkua tuolla.
Menkää ottamaan ruumiit alas.
Eversti, ovatko meidän joukkomme kohdanneet sisämaasta tulevat?
En tiedä. En tiedä, ovatko joukot edes nousseet maihin.
Sen minä kuitenkin tiedän, että odotamme muita täällä.
Tulivatpa he sitten tänään, huomenna tai vaikka tuomiopäivänä.
Teemme sen heidän vuokseen. Missä vihollinen on?
Saksalaiset ovat linnoittautuneet tuolle kukkulalle.
Heillä on tykkejä ja kranaatinheittimiä sekä konekiväärejä.
- Montako miestä teillä on? - Ei riittävästi.
A-komppania tukee majuri Lancea.
Loput tulevat meidän mukaamme. Me lähdemme suoraan tuonne.
- Onnea matkaan, majuri. - Kiitos, sir.
- Tämä on helkutinmoinen sota. - On kunnia palvella alaisenanne.
Jos Luoja suo, me täytämme tehtävämme.
- Me olemme valmiina, sir. - Eteenpäin.
Tuo äijä on todella muuttunut eilisestä.
Tai ehkä me olemme muuttuneet...
...eilisestä.
Lovatin joukot ovat päässeet sillalle.
- Kuulitko sinä, Bob? - Kuulin.
82. laskuvarjodivisioona on vallannut Sainte-Mère-Eglisen.
- 101. divisioona on menossa Utahille. - Sehän on hyvä.
Jos Omahan miehet eivät pääse eteenpäin, tämä kaikki on turhaa.
Silloin meillä on vain kaksi erillistä sillanpäätä.
Saksalaiset ovat niiden välissä.
- Oletteko te pioneereja? - Kyllä, sir.
- Kuka teitä johtaa? - Minä. Upseerit eivät selvinneet.
- Toimivatko nuo räjähderaivaimet? - Pannaan toimimaan.
- Mikä teidän nimenne on, kersantti? - Fuller.
Tästä lähtien te olette luutnantti, halusitte tai ette.
Lähettäkää pari miestä raivainten kanssa rotkoon.
Te ja loput miehet tulette minun mukaani.
Siirretään varusteet tuonne. Mennään.
- Nyt minulla on kivääri. - Hienoa, poika.
- Jääkärit ovat valmiina. - Käske heidän edetä.
Lähdetään eteenpäin, kapteeni.
Eteenpäin!
- No, Tom? - Me olemme valmiina.
Tämä onnistuu. Tämän on pakko onnistua.
Meidät tapetaan tänne. Mennään sisämaahan kuolemaan.
Oletteko valmis, luutnantti? Räjäyttäkää tuo tiesulku.
Kun annan merkin, räjäyttäkää koko roska.
Räjäytetään ensin piikkilanka-aita.
Sitten työnnetään kaikki räjähteet tuohon sulkuun.
Mennään.
Nyt mennään. Eteenpäin!
Meidän pitää lähteä, kenraali. Liittoutuneet pommittavat tietä.
Ei hätää, jenkki.
Hän on kuollut.
Minä kaipaan kuollakseni tupakkaa.
- Oletko pahasti haavoittunut? - Ilmatorjunta.
Minut ammuttiin alas yöllä.
Hänen piti tehdä minusta selvää, mutta minä hoitelin hänet tällä.
Oletko ikinä tappanut ketään kasvokkain?
En ole.
En minäkään. En kasvokkain.
Olen istuskellut tässä ja katsellut häntä.
Huomaatko sinä hänessä mitään omituista?
En.
Hänellä on saappaat väärissä jaloissa.
Hänellä taisi olla kiire.
Onko haava paha?
Jalka on auki haaruksista polveen saakka.
Lääkintämies antoi minulle morfiinia.
Toivottavasti hän tulee takaisin, ennen kuin vaikutus lakkaa.
Ompeliko hän haavan kiinni?
Hän menetti suurimman osan varusteistaan maihinnousussa.
Hän sulki haavan hakaneuloilla.
Alkaa tulla pimeä.
Tiedätkö mitä? En ole ampunut laukaustakaan koko päivänä.
Kuulen ammuskelua, mutta kun pääsen paikalle, kaikki ovat häipyneet.
Eikö ole kummallista?
Hän on kuollut.
Minä olen raajarikko.
Sinä olet eksyksissä.
Tällaista kai se on aina.
Sodassa siis.
Kukahan tänään voitti?
Ajahan minut tuonne kukkulalle.
Näin päättyy...
Tekstitys: Gelula/SDI ripped by mrTLU